**Hochfirstschanze** ja **Fritz-Heitzmann-Schanze** ovat hyppyrimäkiä Titisee-Neustadtissa Saksassa.

Hochfirstschanze on Saksan suurin hyppyrimäki, jossa ei ole merkittävää tornia, se on lähes luonnonmäki. Hyppyrimäet sijaitsevat 1 192 metriä korkean Hochfirst-vuoren juurella Schwarzwaldin alueella.

Vuodesta 2001 alkaen Hochfirstschanzessa on järjestetty maailmancupin ja Continental Cupin osakilpailuja.

Historia
--------

Ensimmäinen hyppyrimäki Neustadtiin rakennettiin vuonna 1911 Mühlrainiin. Ensimmäistä Hochfirstschanzea aloitettiin rakentaa vuonna 1930 ja sen avajaisiin 31. joulukuuta 1933 saapui 3 000 katsojaa. Saksan sotilasmestaruuskilpailuihin vuonna 1938 saapui 10 000 katsojaa. Silloisen hyppyrimäen K-piste oli 60 metrin kohdalla.

Toisen maailmansodan jälkeen Neustadtissa heräsi ajatukset uuden suurmäen rakentamiseksi. Uuden K80-luonnonmäen rakentaminen alkoi vanhan K60-hyppyrimäen vasemmalle puolen elokuussa 1949 ja se valmistui saman vuoden joulukuussa. Avajaisia vietettiin lämpimästä kelistä ja vesisateesta huolimatta 15. tammikuuta 1950 15 000:n katsojan saapuessa paikalle. Vanhan Hochfirstschanzen alastulorinteeseen asennettiin muovitus vuonna 1957, yhtenä ensimmäisistä Länsi-Saksassa. Muovitus kuitenkin poistettiin jo 1960-luvulla ja pian sen jälkeen hyppyrimäki suljettiin.

Vuonna 1971 Hochfirstschanzen vauhtimäkeä ja keulaa remontoitiin, remontissa K-piste siirtyi 90 metriin ja myöhemmin 101 metriin. Vuonna 1987 alastulorinne muotoiltiin uudelleen ja keulaa remontoitiin, remontissa K-piste siirtyi 113 metriin.

Fritz-Heitzmann-Schanze rakennettiin vanhan Hochfirstschanzen oikealle puolen vuonna 1992, siihen asennettiin myös alastulorinteen muovitus seuraavana kesänä ja sen K-piste sijaitsee 40 metrissä. Vuoden 2003 remontissa siihen rakennettiin laidat alastulorinteeseen ja uusi kastelujärjestelmä muovitukselle.

Vuonna 2000 Hochfirstschanzea remontoitiin lähes 4 miljoonalla eurolla, jotta maailmancuposakilpailuiden järjestäminen olisi mahdollista. Remontin jälkeen K-piste oli 120 metrissä ja HS-piste 142 metrissä. Vuonna 2004 alastulorinnettä muotoiltiin hieman ja K-piste siirrettiin 125 metriin.

Hochfirstschanze
----------------

### Mäkiennätyksen kehittyminen (miehet)

2. joulukuuta 2001 Sven Hannawald hyppäsi Hochfirstschanzen uudeksi mäkiennätykseksi 145 metriä, Adam Małysz sivusi tätä ennätystä 3. helmikuuta 2007.

Nykyisen mäkiennätyksen 148,0 metriä on hypännyt Domen Prevc, epävirallisen mäkiennätyksen 150,0 metriä on hypännyt Maximilian Mechler Continental Cupin harjoituksissa vuonna 2011.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 6.2.1955 | Länsi-Saksa Toni Brutscher | 89,0 m | Länsi-Saksan mestaruuskilpailut 1955 |  |
| Länsi-Saksa Max Bolkart | *90,0 m* | Kaatunut |
| 31.1.1960 | 91,5 m | Länsi-Saksan mestaruuskilpailut 1960 |  |
| 24.2.1963 | Länsi-Saksa Georg Thoma | 93,5 m | Kongsberg Cup |  |
| 94,0 m | K80-mäen mäkiennätys |
| 11.3.1978 | Itävalta Edi Federer | 100,0 m |  |  |
| Itävalta Alfred Groyer | *101,5 m* |  | Kaatunut |
| 15.3.1981 | Länsi-Saksa Andreas Bauer | 103,0 m |  |  |
| 10.3.1984 | Bulgaria Vladimir Breitšev | 103,5 m |  |  |
| Neuvostoliitto Vladimir Tschernajev |  |  |
| 7.3.1987 | Tšekkoslovakia Jiří Malic | 106,0 m |  | K101-mäen mäkiennätys |
| 6.3.1988 | Norja Clas Brede Bråthen | 111,5 m |  |  |
| Länsi-Saksa Thomas Klauser |  |  |
| 2.3.1991 | Saksa René Kummerlöw | 114,0 m | Eurooppa Cup |  |
| Saksa Andreas Scherer | 115,0 m |  |
| 1.3.1992 | Itävalta Werner Haim | Continental Cup | Kaksi kertaa |
| 27.2.1994 | Norja Kurt Børset | 116,0 m |  |
| Saksa Christof Duffner |  |
| Sveitsi Josef Zehnder |  |
| 1995 | Saksa Jens Weißflog | 121,0 m | Saksan mestaruuskilpailut 1995 | K113-mäen mäkiennätys |
| 10.2.2001 | Itävalta Manuel Fettner | *141,5 m* | Continental Cup |  |
| 1.12.2001 | Puola Adam Małysz | 138,5 m | Maailmancup |  |
| 2.12.2001 | Saksa Sven Hannawald | 145,0 m |  |
| 3.2.2007 | Puola Adam Małysz | Maailmancup |  |
| 30.1.2009 | Itävalta Robert Hauser | *146,0 m* | Yhdistetyn Continental Cup |  |
| 31.1.2009 | Itävalta Bastian Kaltenböck | *147,5 m* | Continental Cup |  |
| 21.1.2011 | Saksa Maximilian Mechler | *150,0 m* |  |
| 11.3.2016 | **Slovenia Domen Prevc** | **148,0 m** | Maailmancup |  |

### Mäkiennätyksen kehittyminen (naiset)

Naisten mäkiennätyksen 138,5 metriä on hypännyt Silje Opseth.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 31.1.2009 | Saksa Melanie Faißt | *138,0 m* |  |  |
| 29.1.2021 | Slovenia Nika Križnar | *143,5 m* | Maailmancup |  |
| 30.1.2021 | Saksa Svenja Würth | 110,0 m |  |
| Japani Yūka Setō | 113,0 m |  |
| Slovenia Jerneja Brecl | 128,0 m |  |
| **Norja Silje Opseth** | 138,0 m |  |
| **138,5 m** |  |

Fritz-Heitzmann-Schanze
-----------------------

Fritz-Heitzmann-Schanze avattiin vuonna 1992. Vuoden 2003 remontissa rakennettiin alastulorinteeseen laidat ja uusi kastelujärjestelmä muovitukselle, heinäkuussa 2003 Fritz-Heitzmann-Schanze avattiin uudelleen.

Kesämäkiennätyksen 43,5 metriä on hypännyt saksalainen Niklas Wangler 11. syyskuuta 2005.

Lähteet
-------

* Hochfirstschanze skisprungschanzen.com (englanniksi, saksaksi, puolaksi)
* Fritz-Heitzmann-Schanze skisprungschanzen.com (englanniksi, saksaksi, puolaksi)
* Hochfirstschanze weltcupskispringen.de (saksaksi)
* Zeittafel – Hochfirstschanze weltcupskispringen.de (saksaksi)
* Results – Titisee-Neustadt fis.ski.com

Aiheesta muualla
----------------

* Kuvia tai muita tiedostoja aiheesta **Hochfirstschanze** Wikimedia Commonsissa

* Infos vum Fremdeverkehrsamt Titsee (saksaksi)